ฉีดยาคุมชนิด cyclofem ฉีดได้ เข้าเดือนที่3 และเข็มที่3 ฉีดวันที่11 มค63 และมีอะไรกับแฟน12 มค63 แฟนปล่อยในจะท้องไหมค่ะ
สวัสดีค่ะ ยาฉีดคุมกำเนิดยี่ห้อ cyclofem เป็นยาฉีดคุมกำเนิดชนิดฮอร์โมนรวม ซึ่งต้องฉีดทุกๆ 4 สัปดาห์ การออกฤทธิ์ในการป้องกันการตั้งครรภ์จึงจะเป็นไปอย่างต่อเนื่อง และจะช่วยป้องกันการตั้งครรภ์ได้มากกว่า 99% หรือมีโอกาสตั้งครรภ์เพียง 0.2%ดังนั้น หากได้ไปฉีดยาคุมกำเนิดเข็มที่ 3 ตามกำหนดวันนัด คือวันที่ 11 ม.ค. ยาฉีดก็จะออกฤทธิ์ป้องกันการตั้งครรภ์ได้ตั้งแต่วันแรกที่ฉีด และการมีเพศสัมพันธ์ในวันที่ 12 ม.ค. โอกาสในการตั้งครรภ์ก็จะมีน้อยกว่า 1% ดังกล่าวไปค่ะ